
AVIZ
asupra propunerii legislative pentru  modificarea art.25, alin.(3) din Legea nr.416/2001 privind venitul minim garantat
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea art.25, alin.(3) din Legea nr.416/2001 privind venitul minim garantat, trimisă cu adresa nr. P.l.x-351 din 2 mai 2007, înregistrată  sub nr. 31/558 din 3 mai 2007.
Senatul a respins propunerea legislativă în şedinţa din 26 aprilie 2007.
Camera Deputaţilor este Cameră decizională în cazul acestei iniţiative legislative conform prevederilor art. 75 alin. (1) şi (3) din Constituţia României, republicată, şi 92 alin.(9) pct. 1 din Regulamentul Camerei Deputaţilor, republicat.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 14 mai 2007.


Membrii comisiei au examinat propunerea  legislativă supusă avizării, expunerea de motive, avizul favorabil al Consiliului Legislativ nr. 18 din 9.01.2007, avizul negativ al Consiliului Economic şi Social, precum  şi punctul de vedere al Guvernului, transmis cu adresa nr. 224/D.P.S.G./ 25.01.2007. 

În urma dezbaterilor, cu unanimitate de voturi, Comisia a hotărât avizarea negativă a propunerii legislative, întrucât  prevederile sale se regăsesc în conţinutul art. 25 alin.(1) din Legea nr. 416/2001 şi al art. 47 alin.(1) din Normele metodologice de aplicare a Legii nr. 416/2001, aprobate prin Hotărârea Guvernului nr. 10101/2006.
În raport de obiectul şi conţinutul său, propunerea legislativă face parte din categoria legilor ordinare.

